Kadung nong Banyuwangi tapi mage gurung nyobak ngerasakaken hang arane sego tempong bangur riko muliho. sego tempong iki panganan khas tekan banyuwangi. Sambel'e hang 'nggarai lambe ndoweh koyo wong mari ditempong iku hang 'nggawe wong-wong penasaran lan pengen nyacak. Kadung sego tempong kang jaman mbengen iku mung ono sego, sayur ijo-ijo lan di teploki sambel. Tapi saiki milui majue jaman lan selera kang tambah modern, paran maning jare lare saiki nyebute nggawe istilah "Hitz" , dadine sego tempong saiki akeh macem lan pilihane. Wes akeh tambahan iwak pilihan mulai tekan iwak pitik, iwak laut, endhog, lan sak liane. Rosone kang 'nggarai kurangan ambi didukung regone hang seng pati larang iki hang 'nggarai sego tempong tambah akeh didemeni uwong-uwong, mulai lare cilik , lare enom, tuek, lanang, lan wadon kabeh podo 'nggandrungi panganan iki.